|  |
| --- |
| **Projekto lyginamasis variantas** |



**LIETUVOS RESPUBLIKOS**

**SOCIALINĖS APSAUGOS IR DARBO MINISTRAS**

**ĮSAKYMAS**

**DĖL LIETUVOS RESPUBLIKOS SOCIALINĖS APSAUGOS IR DARBO MINISTRO 2016 M. LIEPOS 15 D. ĮSAKYMO NR. A1-364 „DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 8 PRIORITETO „SOCIALINĖS ĮTRAUKTIES DIDINIMAS IR KOVA SU SKURDU“ ĮGYVENDINIMO PRIEMONĖS NR. 08.4.1-ESFA-V-416 „KOMPLEKSINĖS PASLAUGOS ŠEIMAI“ PROJEKTŲ FINANSAVIMO SĄLYGŲ APRAŠO PATVIRTINIMO“ PAKEITIMO**

2018 m.    d. Nr.

Vilnius

P a k e i č i u 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.4.1-ESFA-V-416 „Kompleksinės paslaugos šeimai“ projektų finansavimo sąlygų aprašą, patvirtintą Lietuvos Respublikos socialinės apsaugos ir darbo ministro 2016 m. liepos 15 d. įsakymu Nr. A1-364 „Dėl 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.4.1-ESFA-V-416 „Kompleksinės paslaugos šeimai“ projektų finansavimo sąlygų aprašo patvirtinimo“:

1. Papildau 2.6 papunkčiu:

„**2.6. Asmeninio asistento paslaugų organizavimo ir teikimo tvarkos aprašu, patvirtintu Lietuvos Respublikos socialinės apsaugos ir darbo ministro 2018 m. lapkričio 23 d. įsakymu Nr. A1-657 „Dėl Asmeninio asistento paslaugų organizavimo ir teikimo tvarkos aprašo patvirtinimo“ (toliau – Asmeninio asistento paslaugų aprašas)**.“

2. Pakeičiu 8 punktą ir jį išdėstau taip:

„8. Pagal Aprašą projektams įgyvendinti numatoma skirti iki ~~21 159 863  (dvidešimt vieno milijono vieno šimto penkiasdešimt devynių tūkstančių aštuonių šimtų šešiasdešimt trijų)~~ **35 859 863 (trisdešimt penkių milijonų aštuonių šimtų penkiasdešimt devynių tūkstančių aštuonių šimtų šešiasdešimt trijų)** eurų, iš kurių iki ~~19 159 863  (devyniolikos milijonų vieno šimto penkiasdešimt devynių tūkstančių aštuonių šimtų šešiasdešimt trijų)~~ **33 859 863 (trisdešimt trijų milijonų aštuonių šimtų penkiasdešimt devynių tūkstančių aštuonių šimtų šešiasdešimt trijų)** eurų – Europos socialinio fondo lėšos, iki 2 000 000 (dviejų milijonų) eurų  – Lietuvos Respublikos valstybės biudžeto lėšos. Ministerija priimdama sprendimą dėl projektų finansavimo turi teisę šiame punkte nurodytą sumą padidinti, neviršydama Priemonių įgyvendinimo plane nurodytos Priemonei skirtos lėšų sumos ir nepažeisdama teisėtų pareiškėjų lūkesčių. Valstybės projektų sąraše nustatyta projekto finansavimo suma prireikus gali būti padidinta, jeigu įgyvendinant pagal kitas Veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemones finansuojamus projektus bus sutaupyta ES struktūrinių fondų lėšų.“

3. Papildau 10.4 papunkčiu:

„**10.4. asmeninio asistento paslaugų teikimas asmenims su fizine ir (ar) kompleksine negalia**.“

4. Pakeičiu 16 punktą ir jį išdėstau taip:

„16. Projektai turi atitikti ~~šį specialųjį~~ **šiuos specialiuosius** projektų atrankos ~~kriterijų~~ **kriterijus**:

**16.1. specialųjį projektų atrankos kriterijų,** patvirtintą Veiksmų programos stebėsenos komiteto 2016 m. gegužės 19 d. posėdžio nutarimu Nr. 44P-15.1(17): projektai turi atitikti Kompleksinių paslaugų šeimai veiksmų plano nuostatas. Vertinama projektų ir pareiškėjų atitiktis Kompleksinių paslaugų šeimai veiksmų plano tikslams, uždaviniams, veikloms, rezultatams, tikslinei grupei, vykdytojams;

**16.2. specialųjį projektų atrankos kriterijų, patvirtintą Veiksmų programos stebėsenos komiteto 2019 m. sausio 31 d. posėdžio nutarimu Nr. 44P-1(37): projektai, kuriuose numatyta vykdyti Aprašo 10.4 papunktyje nurodytą veiklą, turi atitikti Asmeninio asistento paslaugų aprašą: vertinama projektų ir pareiškėjų atitiktis Asmeninio asistento paslaugų apraše apibrėžtai paslaugai, paslaugos tikslinei grupei, paslaugos teikėjams.**“

5. Pakeičiu 20 punktą ir jį išdėstau taip:

„20. Tinkama projekto tikslinė grupė yra:

**20.1. Aprašo 10.1–10.3 papunkčiuose nurodytos veiklos tinkama tikslinė grupė yra** šeima – Lietuvos Respublikos piliečiai ir asmenys, turintys ilgalaikio gyventojo leidimą gyventi Europos Sąjungoje, **išskyrus asmenis, gyvenančius stacionarioje socialinių paslaugų įstaigoje (socialinės globos namuose);**

**20.2. Aprašo 10.4 papunktyje nurodytos veiklos tinkama tikslinė grupė yra asmenys nuo 16 metų, kuriems Neįgaliųjų socialinės integracijos įstatymo nustatyta tvarka nustatytas neįgalumo lygis arba darbingumo lygis dėl fizinės (judėjimo, regos, klausos, vidaus organų sutrikimai) ir (ar) kompleksinės negalios, kuri visiškai arba vidutiniškai apriboja jų veiklą, dalyvumą (orientuotis, judėti, dirbti bei savarankiškai tvarkyti asmeninį ir socialinį gyvenimą), ir kuriems reikalinga kitų asmenų pagalba.“**

6. Papildau 28.71  papunkčiu:

„**28.71. Aprašo 10.4 papunktyje nurodyta veikla turi atitikti Asmeninio asistento paslaugų apraše nustatytus reikalavimus;**“

7. Pakeičiu 28.8 papunktį ir jį išdėstau taip:

„28.8. Pareiškėjas, vykdydamas partnerių atranką ir planuodamas lėšas, turi užtikrinti, kad Aprašo 10 ~~punkte~~ **10.1–10.3 papunkčiuose** nurodytų paslaugų teikime dalyvautų nevyriausybinės organizacijos. Jų teikiamoms paslaugoms finansuoti turi būti numatyta ne mažiau kaip 75 proc. projekto lėšų;“

8. Papildau 361 punktu:

**„361. Aprašo 10.4 papunktyje nurodytą paslaugą teikiančiam darbuotojui taikomas Aprašo 36.2 papunktyje nurodytas individualios priežiūros personalo (užimtumo specialisto) darbo užmokesčio fiksuotasis įkainis.**“

|  |  |
| --- | --- |
| Socialinės apsaugos ir darbo ministras | Linas Kukuraitis |